કથિત યુવા-નેતામાં ત્રીજું નામ જિજ્ઞેશ મેવાણી પણ મીડિયામાં ચમકી રહ્યો છે. ‘ઉના-કાંડ’થી જિજ્ઞેશ લાઈમલાઈટમાં આવેલ છે. અન્ય બે યુવા નેતાઓ - હાર્દિક અને અલ્પેશની સરખામણીમાં, જિજ્ઞેશ મેવાણી પ્રમાણમાં વધુ કેળવાયેલ લાગે છે. એ ઠાવકું-ઠાવકું બોલે છે. પોતે માત્ર ને માત્ર તેમના દલિત સમાજને જ સમર્પિત છે. એમ કહેનાર જિજ્ઞેશનું જાહેર નિવેદન છે કે, એ કોઈ પણ રાજકીય પક્ષમાં જોડાવાનો નથી. પરંતુ એ સાથે જ જિજ્ઞેશ એકીશ્ર્વાસે એમ પણ ઉચ્ચારે છે કે, તે ભાજપાની વિચારધારા સામેની તેની લડત જારી રાખશે. અને એ લક્ષ્ય હાંસલ કરતી વેળાએ, જિજ્ઞેશ માટે કોંગ્રેસ પાર્ટી (તેની લાખ બૂરાઈઓ છતાંય) ‘અછૂત’ નથી ! જિજ્ઞેશ મેવાણી માટે જેએનયુની જાણીતી - નામીચી ‘અફઝલ-ગેંગ’ના સરગણા સમાન ક્ધહૈયાકુમારો પણ ‘અછૂત’ નથી - બલ્કે અત્યંત આવકાર્ય છે, એવું જિજ્ઞેશનું જાહેર વૃત્તિ-વલણ પણ જિજ્ઞેશની વધારાની ‘યોગ્યતા’ (?) છે !